stanford-oval/wikipedia huggingface dataset:
ג'סטין דנטמון

| --- | --- |

דנטמון במדי ז'לגיריס קובנה
 לידה:  5 בספטמבר 1985 (בן 39) קרבונדייל שבאילינוי
 עמדה:  גארד
 גובה:  1.83 מטר
 מספר:  8
 מכללה:  וושינגטון
 דראפט:  לא נבחר, 2009
 קבוצות כשחקן
 2009–2010   2010–2011   2011   2011   2011–2012   2012   2012   2012   2013–2012   2013   2013   2013   2013   2013–2014   2014–2015   2015   2015–2016   2016   2016–:  הפועל עפולה   טקסס לג'נדס   טורוס דה אראגווה  קוקולוס   אוסטין טורוס   סן אנטוניו ספרס   טורונטו ראפטורס   אולימפיה מילאנו   אוסטין טורוס   טקסס לג'נדס   דאלאס מאבריקס   טקסס לג'נדס   קפיטנס דה ארסיבו   ז'לגיריס קובנה   צ'ינגדאו דאבלסטאר   טקסס לג'נדס   סצ'ואן בלו וילס   גלאטסראיי   שאנדונג גולדן סטארס
 הישגים כשחקן
 זכייה באליפות ליגת הפיתוח (2012)   MVP של ליגת הפיתוח (2012)   זכייה באליפות הליגה הליטאית (2014)   זכייה באליפות הליגה הסינית (2016)   מלך הסלים של ליגת העל הישראלית (2010)
ג'סטין דנטמון (באנגלית: Justin Dentmon; נולד ב-5 בספטמבר 1985 בקרבונדייל, אילינוי) הוא כדורסלן אמריקאי המשחק בעמדת הרכז בקבוצת שאנדונג גולדן סטארס מליגת ה-CBA. גובהו 1.83 מטר.
קריירה טרום-מקצוענית

דנטמון הוא בוגר אוניברסיטת וושינגטון, בה שיחק במשך ארבע שנים. בעונתו הראשונה בקולג' הוביל את הקבוצה יחד עם ברנדון רוי וקבוצתו הגיעה עד ל"סוויט 16". עם עזיבתו של רוי נחלשה וושינגטון משמעותית ונעדרה במשך שנתיים מטורניר ה-NCAA, כשבאחת העונות הפך דנטמון לרכז מחליף. בעונתו הרביעית והאחרונה במכללה, הציג יכולת מצוינת, עם 14.4 נקודות, 2.7 ריבאונדים ו-2.5 אסיסטים בממוצע למשחק ונבחר לשחקן המצטיין של מחוז הפאסיפיק-10.
דנטמון נרשם בתום לימודיו האקדמיים לדראפט ה-NBA בשנת 2009 אך לא נבחר על ידי קבוצות הליגה ופנה לקריירה מחוץ לארצות הברית.
קריירה מקצוענית

בספטמבר 2009 חתם בהפועל עפולה מליגת העל הישראלית, וסיים כמלך הסלים של הליגה.
בעונת 2010–2011 שיחק בקבוצת טקסס לג'נדס מליגת הפיתוח של ה-NBA. בקיץ של שנת 2011 שיחק בקבוצות טורוס דה אראגווה מוונצואלה ובקוקולוס מהרפובליקה הדומיניקנית.
בקיץ 2011 בעקבות שביתת השחקנים בליגת ה-NBA, הוא זומן ביחד עם ליאו ליונס (שחקן גלבוע/גליל והפועל ירושלים בעבר) לנבחרת הבוגרת של ארצות הברית למשחקים הפאן אמריקאיים (האולימפיאדה האמריקאית), בסיומה זכו במדליית הארד. בכך הם הפכו לשחקנים הראשונים המזומנים לנבחרת הבוגרת של ארצות הברית כשלא שיחקו בה לפני כן וללא עבר במכבי תל אביב (השחקן האחרון שעשה זאת היה וונדל אלכסיס באליפות העולם בכדורסל ב-1998 והוא שיחק במכבי תל אביב). ככל שהתקדמה העונה נכנס דנטמון לעונתו השנייה בליגת הפיתוח האמריקאית כשחתם בקבוצת אוסטין טורוס בעונת 2011–2012 והמשיך לעשות התקדמות והיסטוריה קטנה בכך שהפך לשחקן הראשון שמגיע מישראל גם לנבחרת הבוגרת של ארצו וגם ל-NBA כשלא לקח חלק באף אחד מהאירועים האלו בעבר, הקבוצות שבהן שיחק בליגת ה-NBA הן: סן אנטוניו ספרס, וטורונטו ראפטורס, בהן שיחק לתקופות קצרות במהלך עונת 2012 בזכות היכולת הטובה שגילה בליגת הפיתוח באותה העונה, אותה סיים בהצטיינות (קטף את תואר ה-MVP של הליגה) ובזכייה באליפות ה-NBDL.
לאחר מכן בהמשך שנת 2012, חתם דנטמון באולימפיה מילאנו מליגת העל האיטלקית בכדורסל. לאחר מכן שיחק בליגת הפיתוח למשך שנה עם תקופה קצרה בדאלאס מאבריקס, ואז עבר לפוארטו ריקו. בעונת 2013/2014 שיחק דנטמון בז'לגיריס קובנה. בעונה הבאה עבר לראשונה לסין, לקבוצת צ'ינגדאו דאבלסטאר, שם שיחק עונה אחת שלאחריה חזר לליגת הפיתוח. בעונת 2015/2016 חזר לסין, ובעונה שלאחר מכן עבר לתקופה קצרה בגלאטסראיי - משם חזר לסין, הפעם לקבוצת שאנדונג גולדן סטארס.
ג'ני פיקוורת' גלוסקר

| --- | --- |

 לידה:  28 ביוני 1931 (בת 93) ברמינגהאם, הממלכה המאוחדת 
 ענף מדעי:  קריסטלוגרפיה 
 מקום לימודים:  סאמרוויל קולג', אוקספורד 
 מוסדות:  מרכז פוקס-צ'ייס לחקר הסרטן 
 פרסים והוקרה:  מדליית גרוון-אולין (1979)  פרס ויליאם פרוקטר להישג מדעי (2014)  מדלית ג'ון סקוט (2011) 
 
ג'ני פיקוורת׳ גלוסקר (באנגלית: Jenny Pickworth Glusker, ב-28 ביוני 1931) היא ביוכימאית וקריסטלוגרפית בריטית. ב-1956 גלוסקר החלה לעבוד במרכז פוקס-צ'ייס לסרטן, מכון לאומי לחקר הסרטן בארצות הברית, ומאז הובילה קריירה ארוכה ועמוקה בתחום הקריסטלוגרפיה של קרני רנטגן, המשמשת לקביעת המבנה של מולקולות.
ביוגרפיה > ילדות ונעורים

ג'ני פיקוורת נולדה בברמינגהם, אנגליה, הבכורה מבין שלושה אחים. הוריה היו רופאים. אביה פרדריק אלפרד פיקוורת הגיע ממשפחה של רופאים במזרח אנגליה. הוא היה כימאי שלמד רפואה ועשה מחקר נוירולוגי בברמינגהם. אמה, ג'יין ווילי סקוטס, השתייכה לשושלת ארוכה של רופאים סקוטים. ג'יין למדה רפואה בגלאזגו ועבדה בדבלין בשנות ה-20 של המאה ה-20. בילדותה, פיקוורת פיתחה התלהבות לכימיה גם בזכות ספרי הלימוד של אמה, אך ההשפעה העיקרית הייתה איבון ווי (Yvonne Way), המורה שלה לכימיה בתיכון.
ביוגרפיה > לימודים מוקדמים

גלוסקר התקבלה בהצלחה למכללת סומרוויל, אוקספורד. מי שראיינה אותה לצורך קבלה לתוכנית ושאיתה עשתה את עבודת התואר שלה הייתה דורותי הודג'קין. גלוסקר קיבלה את התואר הראשון שלה בכימיה ב-1953. עד סוף 1955, היא הייתה מעורבת בניתוח מבני רנטגן של טבעת קורין מויטמין B12, שבגינו זכתה הודג'קין בפרס נובל לכימיה לשנת 1964; גלוסקר קיבלה את הדוקטורט שלה ב-1957.
הודג'קין היוותה גם מודל לחיקוי עבור גלוסקר בגלל האיזון שמצאה בין מחקר מדעי לבין להיות אמא לשלושה ילדים. פיקוורת פגשה את בעלה לעתיד, דונלד גלוסקר, חוקר רודוס מאוניברסיטת קליפורניה, ברקלי, שעבד באותה מעבדה על ספקטרוסקופיה של מתחמי העברת מטענים, עם רוברט מוליקן.
אחרי אוקספורד, גלוסקר בילתה שנה כפוסט-דוקטורט במכון הטכנולוגי של קליפורניה (קאלטק) במעבדתם של רוברט קורי ולינוס פאולינג, שזה עתה זכו בפרס נובל לכימיה. במהלך תקופתה בקאלטק התיידדה גלוסקר עם דורותי סמנוב, האישה הראשונה שקיבלה דוקטורט מהמחלקה לכימיה בקאלטק.
מחקר > קריירה מחקרית

לאחר שגלוסקר עזבה את קאלטק, היא ובעלה דון, הגישו מועמדות לעבודה בחברות כימיה בפילדלפיה, והיא כתבה להודג'קין כדי לקבל מכתב המלצה. הודג'קין כתבה מכתב והמשיכה ועודדה את גלוסקר להגיש מועמדות לעבודה עם ארתור לינדו פטרסון במכון לחקר הסרטן, שבעקבותיו פתחו את מרכז הסרטן פוקס צ'ייס.
גלוסקר הגיעה למכון ב-1956 כדי לעבוד עם פטרסון וסטנלי פ. ריימן, ממייסדי פוקס צ'ייס. פטרסון פיתח את מה שנודע כפונקציית פטרסון, משוואה בסיסית בקריסטלוגרפיה של קרני רנטגן שעוזרת לקבוע את המבנה האטומי ואת המאפיינים של מולקולות. "היו די הרבה נשים שהוא הביא איתו", אמרה גלוסקר על ריימן. "הוא יצא מגדרו כדי לגרום לי להרגיש רצויה".
במהלך תקופתה בפוקס צ'ייס, עבודתה של גלוסקר עם קריסטלוגרפיית קרני רנטגן כללה את קביעת המבנים של חומרים נוגדי גידולים רבים וחומרים מסרטנים כימיים, כמו גם חקירת המבנים ומנגנוני הפעולה האפשריים של מספר אנזימים ביולוגיים. היא זכתה בפרסים יוקרתיים רבים על מחקריה כגון פרס ג'ון סקוט וחיברה כמה ספרי לימוד בשימוש נרחב להדרכה בניתוח מבנה גבישים כגון “Crystal Structure Analysis: A Primer”. היא הייתה גם מנהלת האיגוד הקריסטלוגרפי האמריקאי ב-1979, ועורכת העיתון המדעי "אקטה קריסטלוגרפיקה".
פרסים

במהלך הקריירה שלה, גלוסקר קיבלה פרסים רבים. הבולטים מביניהם הם מלגת כבוד לכל החיים בסומרוויל קולג', אוקספורד, אנגליה; פרס Fankuchen של האגודה האמריקאית לקריסטלוגרפיה; ומדליית Garvan של האגודה האמריקנית לכימיה. בשנת 2011, היא זכתה בפרס ג'ון סקוט, המוענק לאנשים שהמצאותיהם תרמו בצורה יוצאת דופן ל"נוחות, רווחה ואושר" של האנושות.
פרסים > רשימת פרסים

1979: מדליית Garvan של האגודה האמריקאית לכימיה.
1995: פרס Fankuchen של האגודה האמריקאית לקריסטלוגרפיה.
2011: פרס ג'ון סקוט.
2014: פרס ויליאם פרוקטר על הישג מדעי.
הערות שוליים

1 2  Professor Jenny Glusker, Somerville College Oxford, ‏2023
1 2 3 4 5 6  Memoir - Jenny Pickworth Glusker, ACA History, ‏2023
1 2  David Zierler, David Zierler, AIP, ‏5 ב-מרץ 2020
1 2 3 4 5 6  Jenny Glusker, DSc, Fox Chase Cancer Center, ‏2022
1 2  Jenny Glusker, SigmaXi, ‏2023
| --- | --- |
בקרת זהויות :  NLI: 987007440918905171  PLWABN: 9810604658605606  BIBSYS: 90062454  BnF: cb12413555q (data)  CiNii: DA01304408  GND: 1157267866  ISNI: 0000 0001 2132 8513  LCCN: n80033935  NDL: 01238090  NKC: mub2013794486  NTA: 06922742X  RERO: 02-A003302554  SUDOC: 033250243  VIAF: 51777052   WorldCat (עם VIAF): 51777052
ג'ונתן סנטנה

ג'ונתן סנטנה חרה (בספרדית: Jonathan Santana Gehre, נולד ב-19 באוקטובר 1981 בבואנוס איירס שבארגנטינה) הוא כדורגלן פרגוואי-ארגנטינאי המשחק בעמדת הקשר. לזכותו 35 הופעות במדי נבחרת פרגוואי.
קריירת מועדונים

סנטנה החל את קריירת הבוגרים בשנת 1998 בסן טלמו, ששיחקה אז בליגה הארגנטינאית השלישית, ומשם עבר לאלמגרו. בשנת 2001 עבר לשחק בליגת העל הארגנטינאית, כאשר חתם בסן לורנסו, וזכה עם הקבוצה בגביע מרקוסור באותה שנה, לאחר ניצחון במפגש כפול בגמר על פלמנגו. לאחר מכן המשיך סנטנה לנדוד ברחבי ארגנטינה, ושיחק בנואבה צ'יקגו, שוב בסן לורנסו ובריבר פלייט, שם הציג יכולת גבוהה, שלא נעלמה מעיניהם של מועדונים באירופה.
בשנת 2006, לאחר עונה אחת בריבר פלייט, חתם סנטנה בוולפסבורג מהבונדסליגה. וולפסבורג הייתה אז קבוצה שנבנתה כדי לשחק בצמרת הכדורגל הגרמני, ובשנים הראשונות של סנטנה בקבוצה סיימה בחלק העליון של הטבלה. בעונת 2006/07 ערך סנטנה 18 הופעות במדי וולפסבורג, ובעונת 2007/08 ערך 10 הופעות. את עונת 2008/09, שבסיומה זכתה וולפסבורג לראשונה בתולדותיה באליפות הבונדסליגה, סנטנה פתח בוולפסבורג ושיחק בשישה משחקי ליגה, אך בפגרת החורף הושאל עד לתום העונה לסן לורנסו, בפעם השלישית בקריירה, ולא זכה להניף את צלחת האליפות עם חבריו. בתום ההשאלה, חזר סנטנה לוולפסבורג, אך שיחק רק בשבעה משחקים בעונת 2009/10. בתום עונה זו, עזב סנטנה את הקבוצה וחתם לשלוש שנים בקייסריספור הטורקית, שם נשאר עד לעונת 2012, אז חתם בליברטד מפרגוואי. בהמשך שיחק גם באינדפנדיינטה ובבלגראנו.
בין השנים 2014 ו-2016 שיחק סנטנה בסרו פורטניו מליגת העל הפרגוואית, עמה זכה באפרטורה של עונת 2015.
בשנת 2016 חתם סנטנה בסרמיינטו מליגת העל הארגנטינאית.
קריירה בינלאומית

ביוני 2007 קיבל סנטנה אזרחות פרגוואית, משום שאמו נולדה בפרגוואי. על מנת לשחק בנבחרת פרגוואי, נאלץ סנטנה לוותר על אזרחותו הארגנטינאית, משום שארגנטינה אינה מכירה באזרחויות כפולות. בשנת 2007 השתתף סנטנה עם נבחרת פרגוואי בקופה אמריקה 2007, ממנה הודחה פרגוואי ברבע הגמר לאחר תבוסה 0–6 לנבחרת מקסיקו. בשנת 2010 זומן סנטנה לסגל פרגוואי למונדיאל 2010. במשחק הראשון בשלב הבתים מול נבחרת איטליה, נכנס סנטנה כמחליף בדקה ה-60, אך נפצע לאחר שפרגוואי סיימה את מכסת החילופים שלה, ושיחק פצוע עד לתום המשחק, שהסתיים בתוצאה 1-1. פרגוואי המשיכה בטורניר זה עד לרבע הגמר, כאשר עד אז סנטנה לא היה כשיר. במשחק רבע הגמר מול נבחרת ספרד, סנטנה חזר לכשירות ושיחק 90 דקות. פרגוואי הפסידה במשחק זה בתוצאה 0–1 והודחה מהטורניר. בשנת 2011 השתתף סנטנה בקופה אמריקה 2011, והורחק בכרטיס אדום במשחק חצי הגמר מול נבחרת ונצואלה. על אף זאת, פרגוואי ניצחה גם בלעדיו והגיעה לגמר, בו הפסידה 0–3 לנבחרת אורוגוואי.
תארים

עם סן לורנסו:
גביע מרקוסור: 2001
עם וולפסבורג:
אליפות הבונדסליגה: 2008/09
עם סרו פורטניו:
אליפות ליגת העל הפרגוואית: אפרטורה 2015
ג'ק קילבי

| --- | --- |

 לידה:  8 בנובמבר 1923 ג'פרסון סיטי, ארצות הברית 
 פטירה:  20 ביוני 2005 (בגיל 81) דאלאס, ארצות הברית 
 ענף מדעי:  פיזיקה, הנדסת חשמל 
 מקום קבורה:  Sparkman-Hillcrest Memorial Park Cemetery 
 מקום לימודים:  אוניברסיטת אילינוי באורבנה-שמפיין  אוניברסיטת ויסקונסין-מדיסון  אוניברסיטת ויסקונסין-מילווקי  תיכון גרייט בנד 
 מוסדות:  טקסס אינסטרומנטס (מאי 1958) 
 פרסים והוקרה:  פרס קלדו ברונטי של IEEE (1978)  היכל התהילה הלאומי לממציאים (1982)  המדליה הלאומית למדעים (1969)  פרס קיוטו לטכנולוגיה מתקדמת (1993)  מדליית הולי (1982)  מדליית הולי (1989)  מדליית ה-IEEE (1986)  פרס הארולד פנדר (2000)  המדליה הלאומית לטכנולוגיה וחדשנות (1990)  פרס דוד סארנוף של IEEE (1966)  פרס נובל לפיזיקה (2000)  פרס וושינגטון (1999)  מדליית סטיוארט באלנטין (1966)  פרס צ'ארלס סטארק דרייפר (1989)  עמית IEEE 
 
ג'ק סט. קלייר קילבי (באנגלית: Jack St. Clair Kilby; ‏8 בנובמבר 1923 - 20 ביוני 2005) היה מהנדס חשמל אמריקאי, חתן פרס נובל לפיזיקה לשנת 2000. עיקר פרסומו הוא כממציאו של המעגל המשולב, במהלך עבודתו בחברת טקסס אינסטרומנטס (Texas Instruments) בשנת 1958. המצאה זו, נעשתה במקביל לפיתוח דומה שבוצע על ידי רוברט נויס עבור חברת Fairchild.
ביוגרפיה

קילבי נולד בג'פרסון סיטי שבמיזורי. קיבל תואר בוגר במדעים מאוניברסיטת אילינוי באורבנה-שמפיין בשנת 1947, ומוסמך מדעים מאוניברסיטת ויסקונסין-מילווקי, ב-1950. בתקופת מלחמת העולם השנייה שירת במשרד לשירותים אסטרטגיים .
בקיץ 1958 כעובד חדש בטקסס אינסטרומנטס, לא היה זכאי לצאת לחופשת הקיץ, לכן "בילה" את הקיץ בעבודה על בעיה בתכנון מעגלים שזכתה לכינוי "עריצות המספרים" - חוסר היכולת הטכנית של המחשבים דאז לספק את הדרישות ההולכות וגוברות ליכולת חישוב.
קילבי הגיע למסקנה כי הפתרון לבעיה נעוץ בשימוש במוליכים למחצה: ב-12 בספטמבר הציג בפני מנהליו את המעגל המשולב הראשון שהיה עשוי גרמניום. מעגל זה נרשם כפטנט ב-6 בפברואר 1959. על המצאתו זו זכה בפרס נובל.
בנוסף למעגל המשולב, נודע קילבי גם כממציאו של המחשבון. בסך הכול רשומים על שמו 60 פטנטים.
בין השנים 1978 ו-1985 היה פרופסור מחקר (Distinguished Professor) להנדסת חשמל באוניברסיטת טקסס A&M.
קילבי נפטר ממחלת הסרטן בדאלאס, טקסס, בגיל 81.
גאבור וונה

גאבור וונה
גאבור וונה (בהונגרית: Gábor Vona; נולד ב-20 באוגוסט 1978) הוא פוליטיקאי הונגרי, יו"ר מפלגת הימין הקיצוני "יוביק".
וונה נולד בג'נג'ש, למד היסטוריה ופסיכולוגיה באוניברסיטת בודפשט, ולאחר מכן עבד כמורה להיסטוריה. ב-2002 היה בין מקימיה של "יוביק", תנועת ימין קיצוני לאומנית והיה סגן יו"ר התנועה. לאחר התמסדותה של התנועה והפיכתה למפלגה פוליטית, נבחר, ב-2006, לעמוד בראשה. בשנת 2007 הקים את "המשמר ההונגרי", מיליציה הרואה את עצמה כממשיכתה של "צלב החץ". כשנה לאחר מכן קבע בית משפט בהונגריה כי מדובר בתנועה בלתי חוקית, מאחר שפעולותיה נגד זכויות אדם של מיעוטים במדינה נוגדות את חוקת הונגריה, צעד שגרר הפגנות אלימות שכללו יידוי אבנים ויידוי בקבוקים על המשטרה. בהקשר זה אמר וונה כי לכשייבחר לפרלמנט, יופיע ליום ההשבעה כשהוא לובש את מדי המיליציה.
"יוביק" זכתה להצלחה ראשונה בבחירות לפרלמנט האירופי ב-2009, כשזכתה בכ-15% מהקולות וב-3 מושבים. בבחירות שנערכו בהונגריה בשנת 2010 הצליחה המפלגה להיכנס לראשונה לפרלמנט ההונגרי, לאחר שבסיבוב הבחירות הראשון זכתה ב-16.67% מקולות הבוחרים והייתה למפלגה השלישית בגודלה, עם 26 מושבים.
מפלגת "יוביק" בראשותו של וונה מובילה קו המאשים את הצוענים ואת היהודים ברבות מצרותיה של המדינה; וונה התבטא גם נגד קיום מצעדי גאווה במדינה. המפלגה בראשותו קוראת לכינונה מחדש של "הונגריה הגדולה", על גבי שטחים שהיו בעבר בריבונות הונגרית ומצויים כיום בריבונות שכנותיה, רומניה, אוקראינה, סלובקיה, אוסטריה, סלובניה, קרואטיה וסרביה, וכן דוגלת בהגדלת האוטונומיה של המדינות החברות באיחוד האירופי.
הערות שוליים

↑  הונגריה: מפלגה נאו-נאצית נבחרה לפרלמנט, באתר nrg‏, 12 באפריל 2010
↑  "גאבור וונה "יוביק" בראיון", "ידיעות הונגריה", 1 ביולי 2009
| --- | --- |
בקרת זהויות :  PLWABN: 9810674578705606  GND: 1196789096  ISNI: 0000 0004 5607 3241  LCCN: nb2019006401  VIAF: 307144783023445602284   WorldCat (עם VIAF): 307144783023445602284
ג'וליאנה רנסיק

| --- | --- |

 לידה:  17 באוגוסט 1974 (בת 50) נאפולי, איטליה 
 שם לידה:  Giuliana DePandi 
 מדינה:  איטליה איטליה
 השכלה:  אוניברסיטת מרילנד  אמריקן יוניברסיטי  תיכון וולט ויטמן 
 תקופת הפעילות:  מ-1998 
 בן או בת זוג:  ביל רנסיק (1 בספטמבר 2007–?) 
 מספר צאצאים:  1 
 קישורים חיצוניים
 טוויטר:  GiulianaRancic
 www.giulianarancic.com
 
ג'וליאנה רנסיק, 2010.
ג'וליאנה רנסיק (לבית דה פנדי; באנגלית: Giuliana Rancic; נולדה ב-17 באוגוסט 1974) היא מגישה ועיתונאית אמריקאית-איטלקייה.
ראשית חייה

רנסיק נולדה בנאפולי, איטליה. בהיותה ילדה היגרה עם משפחתה לבת'סדה שבמרילנד. אביה, אדוארדו דה פנדי, הוא חייט ולמשפחה בעלות על חנות לבגדי גברים במרילנד. לרנסיק אחות בשם מוניקה ואח בשם פסקואלה דה פנדי, זמר אופרה. היא למדה אנגלית בעזרת צפייה ממושכת בחדשות. לדבריה, כבר בעת לימודיה בבית הספר היסודי ידעה שהיא רוצה להיות מגישת חדשות. לאחר סיום לימודיה בבית הספר התיכון, החלה לימודי תואר ראשון בעיתונאות באוניברסיטת מרילנד. בנערותה למדה בבית ספר למשחק ולדוגמנות.
בעלת תואר ראשון בעיתונאות מטעם אוניברסיטת מרילנד ותואר שני לו זכתה בעקבות לימודיה באמריקן יוניברסיטי שבוושינגטון. בזמן לימודיה הייתה כתבת בלשכת חדשות בוושינגטון. השתתפה פעמיים בתחרות 'מיס מרילנד', והנחתה פעמיים את תחרות 'מיס ארצות הברית'.
קריירה

החל משנת 2006 רנסיק שותפה להפקת תוכנית הדגל של ערוץ E!, 'חדשות E!‎', אותה היא גם מנחה לצד ראיין סיקרסט, וכן אחת ממנחי 'משטרת האופנה' המשודרת באותו הערוץ. מאז שנהייתה עוגן בערוץ בשנת 2005 אחוזי הצפייה בו עלו בלמעלה מ50 אחוזים. מנחה לעיתים קרובות פינות על טקסים מ'השטיח האדום', כמו טקס פרסי גלובוס הזהב וטקס האוסקר. בנוסף היא יוצרת ואחת ממפיקי הסדרה 'Celebrity Rap Superstar', שעלתה לאוויר בשנת 2007. בעלה, ביל רנסיק, והיא מככבים בסדרת ריאליטי על חייהם, 'ג'וליאנה וביל'. כמו כן הופיעה רנסיק בתפקיד מינורי בסרט 'מעודדות צמודות 5 מלחמה עד הסוף', והיא אחת ממייסדי 'FabFitFun', אתר לנשים העוסק בבריאות, ביופי ובאופנה.
בספטמבר 2010, החלה לשפוט בתוכנית האופנה השבועית של ערוץ E!, "משטרת האופנה" לצדן של ג'ואן ריברס וקלי אוסבורן.  בתוכנית היא מעבירה ביקורות אופנה ועל אירועים מרכזיים בשטיח האדום. התכנית הסתיימה ב-2017 לאחר 7 עונות ורנסיק לקחה חלק בכל עונותיה.
בשנת 2014 זכתה בפרס אמי בקטגוריית 'חביבת הקהל', לאחר ששישה מיליון אנשים הצביעו לה עבור תואר זה. לאחרונה השיקה ליין משלה, 'Xo, G'.
ב-10 ביולי 2015 הודיעה כי לאחר כמעט עשור, תעזוב את תפקידה בתור מגישת מהדורת החדשות של ערוץ E! אך שתמשיך להנחות את משטרת האופנה.
חיים אישיים

ב-15 בספטמבר 2006 הודיעו רנסיק ובן זוגה, ביל רנסיק, על אירוסיהם. השניים נישאו ב-1 בספטמבר 2007 בטקס שהתקיים בכנסיית איה סופיה, קאפרי.
השניים דיברו באופן פתוח בתוכניות אירוח שונות על טיפולי הפוריות שעברו, ועל נסיונותיה של רנסיק להיכנס להיריון משנת 2009, כשבמרץ 2010 החלו בטיפולי הפריה חוץ-גופית, שבעקבותיהם נכנסה להיריון באביב של אותה שנה. עם זאת, עברה הפלה לאחר 9 שבועות היריון, ובנובמבר 2010 עברה הפריה חוץ גופית נוספת שבסופו של דבר לא גרמה לה להרות. כשהחליט הזוג לעבור הפריה זו בפעם השלישית, המליץ להם הרופא על בדיקת ממוגרפיה, בעקבותיה גילתה רנסיק שיש לה סרטן השד. למרות מצבה, המשיכו השניים לחפוץ לילד, והחליטו לפנות לפונדקאות.
ב-23 באפריל 2012 דיווחו השניים כי הם מצפים לילד ראשון באימוץ, שנולד ב-29 באוגוסט 2012 בדנוור, קולורדו, ונקרא אדוארד דיוק רנסיק.
ב-17 באוקטובר 2011 אישרה בריאיון ל-'Today' כי היא לוקה בסרטן השד, וכי תעבור לשם כך כריתת שד. שבוע לאחר הניתוח חזרה להגיש את חדשות ערוץ E!. ב-15 בדצמבר 2011 הודיעה כי החליטה לעבור מסטקטומיה נוספת.
רנסיק דורגה במקום ה-94 ברשימת "100 הנשים הלוהטות לשנת 2004" מטעם מגזין מקסים, והופיעה בגיליון "100 הנשים היפות ביותר לשנת 2006" מטעם מגזין פיפל.
ספריה

Think Like a Guy: How to Get a Guy by Thinking Like One by Giuliana DePandi-Rancic (2006) ISBN 0-312-35437-1
I Do, Now What? by Giuliana and Bill Rancic (2010) ISBN 0345524993
Going Off Script by Giuliana Rancic (2015) ISBN 9780553446654
רנסיק ב-2011
ברכת יוצר

ברכת יוצר (או יוצר אור) היא אחת מברכות קריאת שמע הנאמרת כחלק מתפילת שחרית. הברכה נקראת כך משום שהיא נפתחת במשפט ”בָּרוּךְ אַתָּה יְיָ אֱלֹהֵנוּ מֶלֶךְ הָעוֹלָם, יוֹצֵר אוֹר וּבוֹרֵא חשֶׁךְ, עֹשֶֹה שָׁלוֹם וּבוֹרֵא אֶת הַכֹּל...”. ברכה זו היא אחת משתי ברכות הנאמרות קודם לקריאת שמע בשחרית, ברכת יוצר וברכת אהבה רבה.
לפי המנהג הנפוץ, נוסח הברכה משתנה בין ימות החול לשבת, ובשבת מחליפים את הקטע הראשון של הברכה (שלאחר פתיחת הברכה) בקטע המתחיל במילים 'הכל יודוך', מוסיפים את הפיוט 'אל אדון על כל המעשים', וקטע נוסף שמתחיל במילים 'לאל אשר שבת'. בנוסח הספרדים, שני הקטעים הראשונים נאמרים גם ביום טוב. לאחר התוספות, ממשיכה הברכה לקדושת היוצר, כמו ביום חול.
מקור הברכה

במשנה נזכר שיש לברך קודם קריאת שמע של שחרית שתי ברכות:
בשחר מברך שתים לפניה ואחת לאחריה
בתלמוד ביארו שהכוונה לברכת 'יוצר אור' וברכת אהבה רבה.
תוכן הברכה

סדר הברכות המקובל היום מוזכר במסכת ברכות, אך חוקרים משערים שנוסח הברכות בעבר היה מקוצר יותר. רב סעדיה גאון למשל מביא נוסח קצר יותר של ברכת יוצר, המורכב משלושה משפטים - הפתיחה, המשפט השני, והחתימה של הנוסח המקובל היום. ביניהם נוספו במהלך ההיסטוריה לברכה קטעי פיוט, פסוקי קדושה, תאורי מלאכים ועוד.
מקור נוסף שממנו ניתן ללמוד על ההתפתחות ההיסטורית של הברכות הוא מהשוואה בין גרסת השחרית והערבית. ברכת אהבה בשחרית, לדוגמה, עוסקת גם בבקשות לגאולה וקיבוץ גלויות, שאינן מוזכרות בברכה שבערבית. מכך ניתן להסיק שאולי הן תוספת מאוחרת יחסית לנוסח וכן מופיע בנוסח ארץ ישראל של הגניזה הקהירית.
תוכן הברכה > נוסח הברכה

תחילתה של הברכה מבוססת על פסוק בספר ישעיהו:
יוֹצֵר אוֹר וּבוֹרֵא חֹשֶׁךְ עֹשֶׂה שָׁלוֹם וּבוֹרֵא רָע
אף שבפסוק הנוסח הוא 'בורא רע', בברכה שינו חז"ל ל'בורא את הכל' מפני שהעדיפו לנסח בלשון נקיה. אף שברכה זו נאמרת בשעות הבוקר תיקנו להזכיר בברכה את בריאת הלילה, על מנת להוציא מדעת הצדוקים שסבורים שמי שברא את היום לא ברא את הלילה.
תוכן הברכה > קדושת יוצר

הברכה כוללת 'קדושה', המוכרת כ'קדושת יוצר', כלומר הזכרת הפסוקים "קדוש קדוש קדוש" ו"ברוך כבוד". בעדות אשכנז, פסוקים אלו נאמרים על ידי כל הציבור ביחד.
הראשונים נחלקו האם נוסח זה של קדושה מיועד רק לתפילה בציבור, או שאף יחיד, המתפלל בלא מניין, רשאי לומר קדושה זו:
לדעת הגאונים, כל הקדושה נאמרת רק בציבור, ויחיד אינו אורמ את פסוקי הקדושה, וגם לא את הקטעים הסובבים אותם. בהתאם לכך, בסידור רב סעדיה גאון מובאות שתי נוסחאות שונות לברכה, אחת ליחיד ואחת לציבור. הנוסח של היחיד כולל רק את פתיחת הברכה וחתימתה, בלי פסקאות ההרחבה הקשורות בקדושה. בנוסח הציבור, משולבות בברכה הפסקאות המצויות בנוסחי התפילה כיום, לרבות קדושת היוצר.
בטור כתב בשם הרמב"ם שיחיד אינו אומר את פסוקי הקדושה, אלא יאמר רק ”עונים באימה ואומרים ביראה קדוש וברוך”. אמנם בבית יוסף כתב ”וכתוב בתשובת הרשב"א, שבתשובה כתב ואמר שקדושה שביוצר – יחיד אומר אותה, וגם רבינו ירוחם ורבינו הגדול מהר"י אבוהב ז"ל כתבו שבנו של הרמב"ם העיד על אביו ז"ל שכתב בכתב ידו בתשובה אחת שהיחיד יכול לאומרה; שאף על פי שכתב במדע שאין היחיד יכול לאומרה, אחר כך חזר בו ותפס שיטת הרא"ש, ע"כ. והכלבו כתב, שמאחר שבתשובה כתב הפך ממה שכתב בחיבור, נראה שסובר שהוא הלכה ואין מורין כן. ובארחות חיים כתוב שבנו של הרמב"ם העיד על אביו שחזר בו הלכה למעשה, ועל זה אנו סומכים, עד כאן לשונו.”
הרא"ש סבור שקדושה זו היא רק סיפור דברים בעלמא, ולכך בניגוד לקדושה של חזרת הש"ץ, אף יחיד יכול לאומרה.
בשולחן ערוך הביא את שתי הדעות, כשהוא מסיים שטוב להחמיר, ומוסיף שיחיד יכול לומר פסוקים אלו בניגון עם טעמי המקרא. אך ברמ"א כתב שהמנהג שאף יחיד אומר פסוקים אלו כרגיל. להלכה כתב במשנה ברורה שמאחר ודעת הגר"א לפסוק שקדושה זו אינה נאמרת ביחיד, לכן כדאי להדר שהאומרה ביחיד, יאמרה בניגון ובטעמים.
תוכן הברכה > חתימת הברכה

בנוסח אשכנז, לפני חתימת ברכת יוצר נאמר המשפט "כאמור לעושה אורים גדולים כי לעולם חסדו, אור חדש על ציון תאיר ונזכה כולנו מהרה לאורו". חלק מהראשונים צידדו בעד תוספת זו, בניהם הרא"ש בתשובה שהסביר שהכוונה במילים 'יוצר אור' היינו האור שברא הקב"ה בששת ימי בראשית ולא היה העולם כדאי להשתמש בו וגנזו לצדיקים לעתיד לבא... והיינו נמי אור חדש שחידש בו' ימי בראשית שעתיד הקב"ה לחדש לנו. לדעת רב שרירא גאון, אין מניעה להזכרה זו, מאחר שאין הכוונה בברכה לאור זה, והוא רק כאזכור בלבד.
אמנם ראשונים אחרים התנגדו לתוספת זו: כך למשל כתב רש"י 'שאין לחתום באור העתיד שאינו מעין החתימה, לפי שסדרו חז"ל הברכה על אור המתחדש בכל יום ולא על אור העתיד'. גם דעתו של רב סעדיה גאון נגד שילוב המשפט בברכה זו, כשהוא מסביר שהברכה עוסקת בבריאת העולם, ופסוק זה מנוגד לרוח הברכה. ואכן מנהג יהודי ספרד וארצות האסלאם להשמיט תופסת זו בנוסחיהם.
תוכן הברכה > צורת אמירתה

לדעת המגן אברהם, בניגוד לקדושה שבחזרת הש"ץ שנאמרת דווקא בעמידה, קדושה זו עדיף לאומרה בישיבה, והובאו דבריו במשנה ברורה.
תוכן הברכה > בשבת

כאמור, בשבת נהוג להחליף את המקטע הראשון של הברכה ”המאיר לארץ ... יפארוך סלה” בשלשה מקטעים מורחבים: הכל יודוך, הפיוט אל אדון ולסיום לאל אשר שבת מכל המעשים. לאחר מכן ממשיכים בנוסח הרגיל תתברך (לנצח) צורנו.
יוצרות

המושג "יוצרות" במשמעותו המקורית מציין מערכת פיוטים שנאמרת בברכות קריאת שמע, לרבות ברכת "יוצר אור", ומכאן נובע שמם. למעשה כיום, וכך גם בסידורים רבים, מכונים גם הקרובות (פיוטים לתפילת העמידה) לשחרית ומוסף בשם זה.
באופן מסורתי המילה "יוצר" משמשת הן עבור כלל מערכת הפיוטים לברכות קריאת שמע, והן עבור החלק הראשון במערכת זו. כדי לבדל ביניהם, מקובל במחקר להשתמש בכינוי "מערכת היוצר" עבור המערכת כולה, ובביטוי "גוף היוצר" עבור הפיוט הראשון במערכת.
מתוך כלל מערכת היוצר, שלושה סוגי פיוטים מרחיבים את ברכת יוצר אור:
יוצר/גוף היוצר - פיוט הנאמר בתחילת ברכת יוצר אור, מיד אחרי תחילת הברכה יוצר אור ובורא חושך עושה שלום ובורא את הכל.
אופן - פיוט הנאמר בין פסוקי "קדוש" ו"ברוך" בקדושת יוצר.
מאורה - פיוט הנאמר לפני חתימת ברכת יוצר המאורות.
הערות שוליים

.
↑  שולחן ערוך, אורח חיים, סימן נ"ט, סעיף א'
↑  רב סעדיה גאון, תפלת השחר ליחיד, סדור רב סעדיה גאון, עמ' יג; ולעומת זאת תפלת השחר לצבור, סדור רב סעדיה גאון, עמ' לו–לז, באתר היברובוקס.
↑  שם
↑  כלל הדעות הובא בבית יוסף, אורח חיים, נט.
↑  שם
ברכת יוצר אור בסידור
ג'וליאן בארנס

| --- | --- |

ג'וליאן בארנס, 2019
 לידה:  19 בינואר 1946 (בן 78) לסטר, הממלכה המאוחדת 
 מדינה:  הממלכה המאוחדת 
 שם עט:  Dan Kavanagh 
 מקום לימודים:  מודלין קולג', בית הספר הסיטי של לונדון 
 שפות היצירה:  אנגלית 
 סוגה:  סאטירה, ספרות בלשית 
 יצירות בולטות:  תחושה של סוף 
 תקופת הפעילות:  מ-1977 
 הושפע מ:  ג'ון אפדייק, גוסטב פלובר, פורד מדוקס פורד, איגור סטרווינסקי, פרנק אוקונור, ז'ול רנאר, סול בלו 
 פרסים והוקרה:  פרס לזכר ג'ופרי פבר (1985)  פרס סומרסט מוהם (1981)  פרס לספרות אירופאית (2012)  פרס אוסטריה לספרות אירופית (2004)  פרס בוקר (2011)  פרס זיגפריד לנץ (2016)  פרס א.מ. פורסטר (1986)  פרס שייקספיר (1993)  פרס מדיסיס לחיבור עיוני (1986)  פרס Femina לספרות (1992)  הסופרים הבריטים הצעירים הטובים ביותר (1983)  מפקד מסדר האמנויות והספרות  קצין מסדר האמנויות והספרות  אביר מסדר האמנויות והספרות 
 www.julianbarnes.com
 
ג'וליאן בארנס (נולד ב-19 בינואר 1946) הוא סופר אנגלי.